Բայց խնդիրն անգամ դա էլ չէ, այլ այն համառ կուրությունը, որը դրսեւորում է Հանրապետականը՝ չնկատելու տալով Երեւանի փողոցներում օրեցօր աճող բազմությունը։ Իսկ պայքարող այս զանգվածը հենց Սերժ Սարգսյանի նշած «երիտասարդությունն» է, որին ինքը պատրաստվում է իր փորձը փոխանցել, եւ որը ստանձնելու է երկրի ղեկը։ Այս նոր որակի, նոր մտածողության երիտասարդությանն անտեսել չի կարելի։ Նրանք ոչ միայն մեզնից լավն են, այլեւ, հաստատապես, ավելի լավ երկիր են կառուցելու, քան մենք ենք արել։